title: لحسين السلاوي
text: لحسين بن بوشعيب ( تولد و مات ف سلا، 4 أبريل 1921 - 16 أبريل 1951)، لمعروف بسميت لحسين السلاوي كان مغني و ملحن مغريبي، من لمغنيين اللوالا اللي تسجلو و أتروا ف لموسيقى الشعبية د لبلاد. السلاوي كان من بين لمغنيين اللوالا اللي دخّلو آلات جديدة للموسيقى د لمغريب، بحال لعود و لكامانجا، اللي جابهم حيت كان مبلي بلأغاني لمصرية ديال محمد عبد الوهاب. السلاوي كان هو أول مغني مغريبي سجل مع ستوديو دولي، و أول واحد دخل لمونولوݣ و لموّال ف لغنا.